google/wiki40b huggingface dataset:
Baldurs draumar

Baldurs draumar er en ballett med musikk komponert av den norske komponisten Geirr Tveitt.
Ballettens fortelling er basert på eddadiktet Balders drømmer (norrønt Baldrs draumar), omskrevet og tilpasset et moderne publikum. Balletten hadde premiere som sinfonia concertante i Oslo i 1938 med over 100 musikere og 12 spesialbygde trommer. Det var en av de største musikkhendelsene i Norge før den andre verdenskrig.
Stavanger Symfoniorkester gjorde den første moderne innspilling av stykket i 2003 basert på en rekonstruksjon av den russiske komponisten Alexei Rybnikov og den norske komponisten Kaare Dyvik Husby. Innspillingen ble utgitt av BIS records og fikk gode anmeldelser.
Envaliratunnelen

Envaliratunnelen (katalansk: Túnel d'Envalira) er en 2892 meter lang veitunnel på CG-2 i Andorra. Tunnelen har sitt østlige innslag ved landsbyen Soldeu og munner i vest ut ved kjøpesenterstedet Pas de la Casa. Den ble bygget for å lette trafikken gjennom Envalirapasset, den eneste ferdselsåren mellom Andorra og Frankrike, der veien er bratt og svingete. Byggestart fant sted i 1999 og tunnelen åpnet i 2002.
Gunnar Ragnvald Brostigen

Gunnar Ragnvald Brostigen (født 5. november 1930, død 2. september 2014) var en norsk kjemiker som blant annet var direktør for UNIK, Universitetssenteret på Kjeller, fra 1986 til 1992.
Storavatn bru

Storavatn bru er en kassebro på Europavei 39 i Masjorden kommune i Hordaland. Den ble åpnet 7. desember 1995 sammen med Masfjordtunnelen og er 132 meter lang.
Pseudataenius

Utseende

Små (4-5 millimeter), avlange, brunlige gjødselbiller. Kroppsomrisset er litt innskåret mellom pronotum og dekkvingene. Hodet er bredt og skovlformet, med tydelig rand og en liten innbuktning i midten foran. Pronotum er avrundet, fint punktert hos hannen og mye grovere hos hunnen. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er jevnbrede.

Levevis

Lite er kjent om biologien til disse billene bortsett fra at de voksne billene gjerne kommer til lys om natten.

Utbredelse

Slekten er utbredt i østlige og sentrale deler av USA.
Ragna Vorkinnslien

Rødts toppkandidat

Ragna Vorkinnslien og Roald Arentz tok i 2015 over som Rødts toppkandidater i Trondheim. I valgkampen markerte toppkandidatene seg for sosial boligpolitikk og for å bevare Nyhavna som industriområde. Kandidatene kritiserte sentrum-venstrealliansen for ikke å ha bygget eller kjøpt kommunale boliger. De mente dessuten at man kunne miste 1800 arbeidsplasser om det blir gjennomført boligbygging på Brattøra og Nyhavna. Partiet endte på 2,5 % i lokalvalget. I desember 2016 ble Vorkinnslien valgt som førstekandidat på Rødt Sør-Trøndelags listeforslag til stortingsvalget 2017.

Politiske saker

Det vekket debatt da Vorkinnslien, sammen med SV i Trondheim, våren 2016 fremmet forslag om å ta skjenkebevillingen fra strippeklubber i byen.
Sommeren 2016 varslet Vorkinnslien at Rødt hadde blitt bedt om å trekke seg fra Miljøpakken, fordi partiet ikke aksepterte planene for superbuss. Rødt mente supperbussen var kortsiktig og lite miljøvennlig, og ønsket heller bybane. Vorkinnslien mente det var problematisk at flertallet insisterte på at det skulle være enighet i alle saker for å kunne samarbeide. Hun kritiserte også samarbeidet for å ha et demokratisk underskudd, fordi møtene der investeringene og prioriteringene i Miljøpakken ble bestemt, foregikk i lukkede rom, der det ikke ble skrevet referat og der tidspunktet for møtene ikke ble offentliggjort. Vorkinnslien fikk støtte i Adresseavisens leder, som mente Miljøpakken og åpenhet i trondheimspolitikken burde være gjenstand for mer debatt.
Vorkinnslien har vært i Hellas som frivillig for flyktninger, og har kritisert regjeringen for å ikke følge vedtatte internasjonale konvensjoner og for å fremme uholdbar retorikk.
Rødt markerte seg mot den planlagte utbyggingen av hallen på Nidarø i Trondheim, og Vorkinnslien argumenterte for å bevare det eksisterende rekreasjonsområdet.
I januar 2017 stod Rødt og Vorkinnslien bak et forslag om at ingen nye kommersielle barnehager skal etableres i Trondheim. Det siste tiåret har det vært en drastisk økning i antallet kommersielle barnehager i Norge. Mens mindre enn ett av ti barn gikk i en barnehage drevet for profitt i 2005, var tallet steget til over 25 prosent i 2015, ifølge Klassekampen. Vorkinnslien var kritisk til at kommersielle aktører har krav på offentlige støtte, men ikke trenger å forholde seg de samme kravene til bemanning og pensjonsordninger som i kommunen. Forslaget ble vedtatt i bystyremøtet 26. januar, mot stemmene til Høyre, Frp og Sp. Liknende forslag har, ifølge Klassekampen, blitt vedtatt i Tromsø, Bodø og Oslo, etter at venstresiden fikk flertall i 2015.
Sørøyane

Sørøyane er ei øygruppe i Herøy i Møre og Romsdal, Møre og Romsdal. Den omfatter bl.a. øyene Nerlandsøya, Leinøya, Remøya (Rimøya), Bergsøya, Runde og Skorpa og ligger på søre Sunnmøre.
De siste tiårene har Sørøyane i stadig større grad blitt et begrep som omfatter alle øyene på Ytre Søre Sunnmøre. Det vil si kommunene Hareid, Herøy, Sande og Ulstein. I tillegg til øyene som allerede er nevnt, snakker vi da blant annet om Hareidlandet, Dimna, Hatløya, Eika, Gurskøya, Sandsøya, Voksa og Kvamsøya.
Det brenner i natt!

Handling

Tim er korrekturleser i en Oslo-avis om dagen; pyroman om natten. Bare én annen vet om Tims nattside: barndomsvennen og avisens redaktør. I alle år har de voktet over hemmeligheten inntil sosialsekretæren Margrethe blir delaktig i den. Oppsatt av å være til hjelp, blir hun Tims fortrolige.
Årsta

Historie

Årsta gård, som har gitt bydelen sitt navn, er kjent fra så langt tilbake som middelalderen. Man tror at gården var eid av Birger jarl på 1200-tallet. Gårdens eiendommer omfattet i eldre tid også dagens Södermalm.
Området ble kjøpt av byen allerede i 1905, og bydelen ble dannet i 1926, men like til inn på 1940-tallet var det stort sett bare kolonihager og noen mindre gårdsbruk. I 1939 begynte man å bygge i den østlige delen av området.
Årsta sentrum ble innviet i 1953, og da var det meste av bydelen bebygd.
John van Loen

Landslaget

John van Loen spilte 7 landskamper for Nederlands herrelandslag. Han ble tatt ut i Nederlands tropp til VM i fotball 1990.
Lopinga

Utseende

Middelsstore, gråbrune, forholdsvis slankvingete sommerfugler. Vingene en rekke av store, mørke øyeflekker langs ytterkantene.

Levevis

Lopinga-artene finnes helst i litt åpen skog og buskvegetasjon.

Utbredelse

Lopinga achine finnes nord til Sverige, der den er svært sjelden og truet.
Grazjdanin

Grazjdanin (russisk: Гражданин, «Medborgeren») var en russisk politisk-litterær ultrakonservativ ukeavis, etablert i St. Petersburg i 1872 av fyrst Vladimir Mesjtsjerskij (1839–1914). Avisen representerte den russiske adels og hoffkretsenes interesser. Den forsvarte monarkiet og angrep den liberale presse og revolusjonære bevegelser. 
Den var dagsavis 1887–95, ble 1896 atter ukeavis, og opphørte i 1914.
Fjodor Dostojevskij var sjefredaktør for avisen en kortere periode, fra tidlig 1873 til april 1874. I løpet av sin eksistens bragte den bidrag av kjente personer som for eksempel Konstantin Pobedonostsev, Nikolaj Strakhov, Aleksej Pisemski, Nikolaj Leskov, Fjodor Tjuttsjev, Apollon Majkov, Jakov Polonskij, Aleksej Apukhtin og Vasilij Nemirovitsj-Dantsjenko.
Girolamo Macchietti

Girolamo Macchietti (født 22. februar 1535 i Firenze, død 3. januar 1592 samme sted) var en florentinsk kunstner som malte bilder i manieristisk stil. Han har blant andre malt Lorenzo de' Medici.
Conner

Conner (Bayan ng Conner) er en kommune i Filippinene. Kommunen ligger på øya Luzon, og er provinsen Apayaos folkerikeste, med en folkemengde på 26 051 innnbyggere i år 2015.

Navn

Kommunen har sitt navn etter den amerikanske ingeniør Norman Conner som stod for konstruksjonen av hovedveiene i området som nå blant annet dekkes av provinsen Apayao, og på denne måten brøt den isolasjon fra omverdenen som det var preget av tidlig i den amerikanske era.
Dirhue

Dirhue er et nes lengst sør i Rød-Dirhue landskapsvernområde vest på Tjøme i Færder kommune.
Dirhue er et feriested oppført av skipsreder Rudolf Olsen i 1935. Hans datter Sofie Helene Wigert arvet stedet i 1950. Nå eies det av Huitfeldt-familien.
Landskapsvernområdet ble oppretta i 2006 til erstatning for de gamle verneforskriftene for Dirhue og Øvre Rød fra henholdsvis 1968 og 1974. Dette gjorde området mye mer tilgjengelig for allmuen.
Elden är lös

Elden är lös er et musikkalbum med Mikael Wiehe, utgitt i 1979.
Negros Oriental

Navnet Negros Oriental

Øya het tidligere Buglas. Mange av innbyggerne var mørkhudede fra en av de første immigrasjonsbølger til de filippinske øyne, en gruppe spanjolene kalte negritos. Spanjolene gav øya navn etter dem. Oriental betyr østlige.

Politisk inndeling

Negros Oriental er delt i 5 "cities" (bykommuner) og 20 "municipalities" (landkommuner).

Historie

De spanske koloniherrer hadde foretatt og holdt fast en administrativ todeling av Negros på frem til 1734. Da ble hele Negros samlet til et militærdistrikt administrert fra Iloilo. 
Bosetning i spanskorganiserte landsbyer i østdelen er belagt fra og med 1787.  De eldste er Dauin, Tayasin, Jimalalud, Guihulngan og Baco.
I 1865 ble hele øya en militær-politisk provins med Bacolod som hovedstad. Den første guvernøren var Emilio Saravia. Negros ble igjen delt i to provinser i 1890. Siquijor ble utskilt fra Negros Oriental i 1901 som egen underprovins (senere sellvstendig provins).
Happy Days Are Here Again

«Happy Days Are Here Again» er en sang fra 1929, skrevet og komponert av Milton Ager og Jack Yellen. Leo Reisman og Lou Levin spilte inn sangen for filmmusikalen Chasing Rainbows (1930). Låten har blitt sunget av flere artister, men er kanskje best kjent fra Barbra Streisands tolkning. Låten ble populær da USAs president Franklin D. Roosevelt brukte den i sin reklamekampanje for presidentvalget i 1933, som han vant.
Aalborg Håndbold

Aalborg Håndbold (stiftet 2000) er en håndballklubb i Aalborg i Danmark. Klubben var til og med 2010 en del av Aalborg Boldspilklub som også driver med fotball og ishockey. Klubben spiller i Herre Håndbold Ligaen og vant ligaen sesongen 2012/13.
De norske landslagspillerne Sander Sagosen, Kjetil Strand, Rune Skjærvold, Kenneth Klev, André Jørgensen, Kristian Kjelling, Håvard Tvedten, Ole Erevik har tidligere spilt for klubben. Robert Hedin var trener for klubben fra november 2011 og ut sesongen 2011/2012.
Elektrondiffraksjon

Elektrondiffraksjon er en teknikk som brukes til å studere materie gjennom å skyte elektroner på en prøve og studere det resulterende interferensmønsteret. Atomene i prøven fungerer som et diffraksjonsgitter for elektronene.
Interferens er en bølgefenomen, så det at elektroner interferer vil si at de viser bølgeoppførsel. Fenomenet er kjent som bølge-partikkel-dualitet og kan kun beskrives kvantemekanisk, ikke med klassisk mekanikk. Bølgene kalles gjerne materiebølger eller de Broglie-bølger.
Elektrondiffraksjon brukes i faststoffysikk og -kjemi for strukturbestemmelse. For krystallinske prøver kan man bruke interferensmønsteret til å utlede informasjon om krystallstrukturen, f.eks. gitterparametre. Praktisk brukes gjerne et transmisjonselektronmikroskop (TEM) for å akselerere elektronene til ønsket bølgelengde før de blir sendt gjennom prøven.
Elektrondiffraksjon også til identifisering og strukturbestemmelse av pulverprøver i pulverdiffraksjon og molekyler i gassfase.
Andre former for stråling enn elektroner brukes også på tilsvarende vis, slik som røntgenstråler i røntgenkrystallografi og nøytroner i nøytrondiffraksjon.
Blåbærnebbfly

Utseende

Et middelsstort (vingespenn 27 – 31 mm), slankt nattfly med brede vinger. Palpene er lange og stikker fram foran hodet som et nebb, dog ikke så lange som hos de andre norske Hypena-artene. Antennene er trådformede hos begge kjønn. Forvingen er trekantet med markert vingespiss. Arten erlett kjennelig på at forvingen har et stort, mørkbrunt eller mørkgrått felt som strekker seg langs framkanten fra roten og ca. 2/3 ut i vingen, og gjør en bue bakover nesten til bakkanten. Vingens grunnfarge er vanligvis brunhvit eller lysbrun, men kan være ganske mørk. Det er en kort, svart skråstrek i vingespissen. Vingens ytterkant er grå, ytterst med en stiplet, mørk linje. Bakvingen er hvit til lysbrun med grå bestøvning og en stiplet, mørk linje langs ytterkanten. Helt mørke (melanistiske) eksemplarer forekommer nokså ofte.

Levevis

Arten lever i skog der det vokser rikelig med blåbær (Vaccinium myrtillus), som er larvenes næringsplante. De utvikler seg der på ettersommeren og forvandler seg til pupper før de overvintrer. De voksne sommerfuglene flyr fra skumringen og utover natta i juni – juli.

Utbredelse

Blåbærnebbflyet er utbredt i Europa, unntatt lengst i sør og nord. Mot øst går den til Armenia og det sørlige Russland. I Norge er den nokså vanlig på Sørlandet og det sørligste Østlandet, fra Vestlandet er det bare ett funn fra Klepp i Rogaland.
Tomb Raider

Filmene

To filmer basert på Tomb Raider har blitt utgitt. Lara Croft: Tomb Raider i 2001 og The Cradle of Life i 2003, begge med Angelina Jolie i rollen som Lara Croft. Filmene ble distribuert av Paramount Pictures. En tredje film i serien er planlagt, med Roar Uthaug som regissør.
En animasjonsserie kalt Revisioned: Tomb Raider Animated Series ble distribuert via videospilltjenesten GameTap i 2007.
Weisse Rosen aus Athen

«Weisse Rosen aus Athen» var en slager med Nana Mouskouri. Den var bearbeidet av en gresk folkemelodi av komponisten Manos Hadjidakis. Den tyskspråklige teksten ble skrevet av Hans Bradtke
I 1961 sang Nana Mouskouri på soundtracket til en tysk dokumentar om Hellas. Det resulterte i den tyskspråklige sangen «Weisse Rosen aus Athen» på platemerket Fontana. Den ble en stor slager og solgte i over én million eksemplarer i Tyskland.

Norsk versjon

Juul Hansen har skrevet en norsk tekst. På norsk bærer den tittelen «Hvite roser fra Athen».
Candela

Candela (latin for stearinlys) er den grunnleggende SI-enheten for måling av lysstyrke. Symbolet for candela er cd.
Definisjonen ble besluttet i en resolusjon av den 16. generalkonferansen for mål og vekt i 1979:
Én candela er lysstyrken i en gitt retning til en lyskilde som sender ut monokromatisk lys med frekvens 540 000 GHz, og med strålingsstyrke i den gitte retningen lik 1/683 watt per steradian.
Referansefrekvensen tilsvarer en bølgelengde på 555 nm, ved standard trykk og temperatur i luft. Ved denne frekvensen, grønt lys, har menneskeøyet den høyeste følsomheten i dagslys.
Definisjonen avløste definisjonen fra 1946, som var basert på en referanselyskilde. Tidligere var 1 cd gitt ved lysstyrken fra ett stearinlys.
Bæltbåd

Bæltbåden i dag

Etter første verdenskrig ble båttypen etter hvert sjelden på de danske farvannene. Den eldste fiskebåten som fremdeles eksisterte i Danmark, er bæltbåden «Dannebrog» sjøsatt i 1872, bygget i Skaboeshuse. Christian Nielsen som hadde foretatt oppmålinger av mange ulike båter over hele Danmark, oppmålte også en bæltbåd med speil, «Hejmdal» bygget i 1870 som hadde blitt brukt som mal for bygging av nyere bæltbåder.
Men det fantes en nær slektning av bæltbåden, kertemindebåden, som ble også kalt bæltbåd selv om den er spissgattet, det eneste trekket som skilte den fra de plattgattede bæltbådene. En slik båt, «Rylen» bygget i 1896, deltok i en slags ekspedisjon rundt om på de danske øyene i 1921 til 1924 der de besøkte minst 132 øyer, det er 527 øyer i det danske kongeriket.
Wilhelm Marx' første regjering

Wilhelm Marx' første regjering var en tysk koalisjonsregjering under Weimarrepublikken. Den satt ved makten fra 30. november 1923 til 3. juni 1924.
Honningsvåg kirke

Kulturminne

Honningsvåg kirke er et kulturminne og har nummer 84623 i Riksantikvarens kulturminnebase.
Søre Sunnmøre tingrett

Søre Sunnmøre tingrett er en førsteinstansdomstol i Frostating lagdømme. Domstolen har kontorsted i Volda i Møre og Romsdal og dekker kommunene Herøy, Sande, Vanylven, Volda og Ørsta med tilsammen 34 163 innbyggere pr. 1. oktober 2013. Domstolen ledes av en sorenskriver (for tiden Elisabeth Wiik) og har i tillegg én dommerfullmektig og tre funksjonærer.
Skala-uavhengig piksel

Skala-uavhengig piksel (engelsk scale-independent pixel) er en pikselvariant brukt i tekststørrelse i Android-utvikling. Den ligner på density-independent pixel, men den er også skalert etter brukerens fontstørrelseinnstilling. Det er anbefalt av Android-utviklernes retningslinjer at skala-uavhengig piksel brukes i stedet for piksler i tekststørrelse slik at tekststørrelsen blir stilt etter skjermtettheten og brukerens tekststørrelsepreferanse.
Niels Treschow

Politiker

Treschow deltok ved stormannsmøtet på Eidsvoll den 16. februar 1814. Han var medlem av den midlertidige komiteen som ledet kirke- og undervisningsvesenet våren 1814, og møtte på det overordentlige Storting høsten 1814. Samme år ble han utnevnt til statsråd og bestyrte Kirkedepartementet i fire perioder 1814–1816, 1817–1819, 1820–1822 og 1823–1825. Han var også statsråd ved Statsrådsavdelingen i Stockholm.

Frimurer

Niels Treschow var frimurer og de aller fleste Storloger i verden har i de senere år opprettet forskningloger. Den Norske Frimurerordens forskningsloge, som ble opprettet i 2003, bærer navnet Forskningslogen Niels Treschow og holder som regel 2-4 møter hvert år for korresponderende medlemmer.

Utmerkelser

Treschow var medlem av Det Kongelige Norske Videnskabers Selskab, av Kungliga Vetenskapsakademien og Det Kongelige Danske Videnskabernes Selskab. Han ble dekorert med kommandørkors av Nordstjerneordenen, ridderkors av Dannebrogordenen, var ridder av Karl XIIIs orden og innehaver av medaljen for borgerdåd.
Burckhardt

Burckhardt, eller de Bourcard på fransk, er en opprinnelig sveitsisk patrisierslekt fra Basel. Tekstil- og silkehandleren Christoph (Stoffel) Burckhardt (1490–1578) ble borger i Basel i 1523 og medlem av byens råd (dvs. regjering) i 1553. Siden den gang satt familien sammenhengende i byens råd til inn på 1900-tallet, og på 16- og 1700-tallet var den en av Basels ledende familier. Syv familiemedlemmer var borgermestre i Basel frem til 1800-tallet. Familien ble tett sammenvevd med andre familier fra Basels daig (patrisiat), som Merian, Sarasin, Vischer, Faesch, Seyler og Wettstein.
En gren av familien i Kongedømmet Napoli ble adlet der. En annen, nå utdød gren, var bosatt i Nantes i Frankrike. Familienavnet har vært skrevet på en rekke måter, også som Byrkit, Byrkett og Burket (basert på Baseldialektens uttale av Burckhardt).
Familiens to kanskje mest kjente medlemmer er oppdageren og orientalisten Johann Ludwig Burckhardt, som oppdaget oldtidsbyen Petra, og kultur- og kunsthistorikeren Jacob Burckhardt.
Kobbermåler

Utseende

En nokså stor (vingespenn 35 – 48 mm), slank, brunlig måler. Oversiden er noe blank og har oftest en litt bronseaktig glans. Begge vingepar, særlig bakvingene, har bølgete ytterkanter. Forvingen er brunlig med et bronseaktig, purpur eller grønnlig skjær. Den er litt mørkere ved roten og i et bredt tverrbånd midt på vingen. Langs ytterkanten går det en smal, svart, bølget tverrstripe. Bakvingen er ensfarget grå eller brunlig, bortsett fra at den også har en svart stripe langs ytterkanten. Larven er ganske kraftig, naken bortsett fra noen korte børster, lysgrønn med hvite lengdestriper.

Levevis

Denne arten finnes både i skog, på heier og mellom krattvegetasjon. Larvene lever først og fremst på trollhegg (Frangula alnus) og geitved (Rhamnus catharticus), men kan også finnes på hegg og ask. De voksne sommerfuglene flyr i august – september, overvintrer så som voksne i huler, kjellere eller lignende, og flyr igjen i april – mai.

Utbredelse

Arten finnes over det meste av Europa og Nord-Asia. I Norge er den bare funnet rundt Oslofjorden og i Rogaland.
Georg Caspar Schürmann

Liv

Georg Caspar Schürmann studerte sang, og ble i 1693 ansatt som falsettsanger i Hamburg. I 1694 fikk han i oppdrag å skrive innvielseskantaten til åpningen av Schloss Salzdahlum ved Wolfenbüttel og ble i 1697 leder for opera- og kirkemusikk i Braunschweig og Wolfenbüttel. Etter en studiereise til Italia og gjesteopptredener som kapellmester ved hoffet til hertugen av Meiningen, ble Schürmann i 1707 utnevnt til kapellmester ved hoffet til hertug Anton Ulrich von Braunschweig-Wolfenbüttel. I denne posten ble han livet ut og i disse 54 årene skrev han en mengde sceneverk.
Taksameter

Et taksameter eller "takstameter" er i prinsippet et telleapparat som (i dag) kan registrere både kjørelengde og tid og beregne en pris for en kjørt distanse, basert på en takst (pris per kilometer og/eller tidsenhet), som oftest i forbindelse med et kjøreoppdrag i en drosje.
Moderne taksametere er elektroniske telleinnretninger med stor nøyaktighet. De er gjerne utstyrt med både skriver og betalingsterminal, og kan dessuten ha innebygd GPS og annen kommunikasjon (radio, video m.m.). Det var imidlertid tyskeren Wilhelm Bruhn som oppfant det første taksametret i 1891. Dette var mekanisk drevet og ble gjerne festet på utsiden av «drosjen», som på den tiden som oftest besto av hest og vogn. Derav navnet «taxicab» (av taxa). Taksameteret kom altså før den motoriserte drosjebilen, som derfor mange steder kalles for taxi. Bensindrevne drosjer gjorde sitt inntog i Paris i 1899, London i 1903 og New York i 1907.
Taksameteret ble oppfunnet for å unngå at kundene ble lurt. Allikevel har juks med taksametere blitt et stort problem for næringen mange steder i verden, også i Norge. Myndighetene har derfor gradvis økt kravene til både taksametrenes nøyaktighet og mulighetene til å drive uærlig.

Etymologi

Ordet «taksameter» kommer fra tysk Taxameter, et nydannet ord bestående av latin taxa, «vurdering», og tysk meter, «meter». Gjennom fransk taximètre kommer også ordet taxi.

Norske taksameterkrav

I Norge har taksameterjuks gitt seg utslag i nye og mye strengere krav til taksametere, jfr. Forskrift om krav til taksametre fastsatt av Justervesenet 1. oktober 2009 med hjemmel i lov av 26. januar 2007 nr. 4 om målenheter, måling og normaltid §§ 7, 8, 10, 12, 13, 15, 19 og 30 og forskrift 20. desember 2007 nr. 1723 om målenheter og måling §§ 1-2, 5-1 og 5-2. Jf. EØS-avtalen vedlegg II kap. IX nr. 27b (Europaparlaments- og rådsdirektiv 2004/22/EF om måleinstrumenter). Forskriften trådte i kraft 1. januar 2010.
I praksis vil den nye ordningen avstedkomme justerplikt på alle taksametere som er anskaffet etter at forskriften trådte i kraft. Taksametre som selges må derfor oppfylle kravene i forskriften. Taksametere som er anskaffet før 1. januar 2010 må innen 1. januar 2012 tilfredsstille de nye kravene. Forskriften setter dessuten krav til visse typer tilleggsinnretninger. Blant annet må betalingsterminal (som er alminnelig i Norge) som skal benyttes være tilkoblet taksameteret.
Toulouse Business School

Toulouse Business School (forkortet TBS), er fransk handelshøyskole med hovedsete i Toulouse og avdelinger i London, Paris, Barcelona og Casablanca. Skolen ble etablert i 1903. I tillegg er skolens Executive MBA program rangert som nummer 100 på verdensbasis. Skolens ulike programmer er trippel-akkreditert av internasjonale AMBA, EQUIS, og AACSB. Skolen har bemerkelsesverdige alumni innenfor næringsliv og politikk.
Skolen er kjent for sine grader i luftfarten (i samarbeid med École nationale de l'aviation civile).
Fotball under Asialekene 1970

Fotball under Asialekene 1970. Fotball var en av flere sporter som var med i de sjette Asialekene som ble arrangert i Bangkok i Thailand i perioden 9. til 20. desember i 1970. Det var ti lag som deltok i fotball-turneringen, det ble først spilt gruppespill, tre grupper der de to beste i hver gruppe  gikk videre til en mellomrunde med to grupper. Finalen mellom Burma og Sør-Korea endte uavgjort 0-0 etter ekstra omganger og det ble delt seier.